
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 51 

14 Μαρτίου 2011 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 19 
Οροι και προϋποθέσεις για την επιλογή προσωπικού 
ιδιωτικού δικαίου αορίστου χρόνου σε θέσεις προϊ¬ 
σταμένων οργανικών μονάδων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 7 του Ν. 3801/ 
2009 «Ρυθμίσεις θεμάτων προσωπικού με σύμβαση ερ¬ 
γασίας ιδιωτικού δικαίου αορίστου χρόνου και άλλες 
διατάξεις οργάνωσης και λειτουργίας της Δημόσιας 
Διοίκησης» (ΦΕΚ Α' 163) και τις διατάξεις της παρ. 2 
του άρθρου 6 του ιδίου ως άνω νόμου, όπως αντικα- 
ταστάθηκε με τη παράγραφο 15 του άρθρου 284 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ Α' 87). 

2. Τις διατάξεις του άρθρου 90 του κυρωθέντος με 
το άρθρο πρώτο του π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98). 

3. Την αριθ. 383/18-1-2010 κοινή απόφαση του Πρωθυ¬ 
πουργού και του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Καθορισμός αρμοδι¬ 
οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης Θεοδώρας Τζάκρη και 
Γεωργίου Ντόλιου» (ΦΕΚ Β' 29). 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

5. Την αριθ. 246/2010 γνωμοδότηση του Συμβουλίου 
της Επικράτειας, μετά από πρόταση του Υφυπουργού 
Εσωτερικών, Αποκέντρωσης και Ηλεκτρονικής Διακυ¬ 
βέρνησης, αποφασίζουμε: 

ΚΕΦΑΛΑΙΟ Α' 

Άρθρο 1 

Πεδίο Εφαρμογής 

Στις διατάξεις του κεφαλαίου αυτού υπάγεται το προ¬ 
σωπικό με σχέση εργασίας ιδιωτικού δικαίου αορίστου 
χρόνου του Δημοσίου, συμπεριλαμβανομένων των Ανε¬ 
ξάρτητων Αρχών, των Ν.Π.Δ.Δ. και των Ο.Τ.Α. β' βαθμού 


που κατέχει οργανική θέση, με εξαίρεση το προσωπικό 
μερικής απασχόλησης. 

Άρθρο 2 

Προϊστάμενοι οργανικών μονάδων - προϋποθέσεις 

1. Ως προϊστάμενοι διεύθυνσης ή αντίστοιχου ή εν¬ 
διάμεσου μεταξύ διευθύνσεως και τμήματος επιπέδου 
οργανικών μονάδων επιλέγονται υπάλληλοι κατηγορίας 
ΠΕ ή ΤΕ με βαθμό Α', οι οποίοι έχουν ασκήσει καθή¬ 
κοντα προϊσταμένου διεύθυνσης ή υποδιεύθυνσης ή 
προϊσταμένου τμήματος. Αν δεν υπάρχουν υποψήφιοι 
με τις προϋποθέσεις αυτές, επιλέγονται υπάλληλοι με 
βαθμό Α'. 

2. Ως προϊστάμενοι τμήματος, γραφείου, αυτοτελούς 
τμήματος και αυτοτελούς γραφείου ή αντίστοιχου επι¬ 
πέδου οργανικής μονάδας επιλέγονται υπάλληλοι με 
βαθμό Α' που έχουν ασκήσει καθήκοντα προϊσταμένου 
τμήματος ή υπάλληλοι με βαθμό Α'. Αν δεν υπάρχουν 
ή δεν επαρκούν, επιλέγονται υπάλληλοι με βαθμό Β', οι 
οποίοι έχουν συμπληρώσει ελάχιστο χρόνο υπηρεσίας 
στο βαθμό Β' τέσσερα (4) έτη. Αν δεν υπάρχουν υπο¬ 
ψήφιοι με τις ως άνω προϋποθέσεις, για την κάλυψη 
των θέσεων επιλέγονται υπάλληλοι με λιγότερο χρόνο 
στο βαθμό Β'. 

Άρθρο 3 

Επιλογή προϊσταμένων οργανικών μονάδων 

1. Η επιλογή προϊσταμένων διευθύνσεων, τμημάτων, 
γραφείων, αυτοτελών τμημάτων και αυτοτελών γρα¬ 
φείων καθώς και αντίστοιχου ή ενδιάμεσου επιπέδου 
οργανικών μονάδων γίνεται από το οικείο υπηρεσιακό 
συμβούλιο, όπως προβλέπεται από τις εκάστοτε ισχύου- 
σες διατάξεις (παρ. 3 του άρθρου 6 του ν. 3801/2009). 

2. Κριτήρια για το σχηματισμό της κρίσης των υπαλλή¬ 
λων με σχέση εργασίας ιδιωτικού δικαίου αορίστου χρό¬ 
νου είναι τα κατά περίπτωση οριζόμενα στο άρθρο 85 
του ν. 3528/2007 (ΦΕΚ Α'26), όπως αυτό αντικαταστάθηκε 
από το άρθρο πρώτο του ν. 3839/2010 (ΦΕΚ Α' 51). 

3. Κατά τα λοιπά εφαρμόζονται αναλόγως, οι διατάξεις 
των άρθρων 84 έως 87 του ν. 3528/2007, όπως αυτές 
αντικαταστάθηκαν από το άρθρο πρώτο του ν. 3839/2010, 
καθώς και των άρθρων 158 έως 162 του Κεφαλαίου Α' του 
Μέρους Ζ' του Υπαλληλικού Κώδικα, όπως αντικαταστά- 
θηκαν από το άρθρο δεύτερο του ν. 3839/2010. 

ΚΕΦΑΛΑΙΟ Β' 

Αρθρο 4 

Πεδίο Εφαρμογής 

Στις διατάξεις του κεφαλαίου αυτού υπάγεται το προ¬ 
σωπικό με σχέση εργασίας ιδιωτικού δικαίου αορίστου 
χρόνου των Ο.Τ.Α. α' βαθμού που κατέχει οργανική θέση, 
με εξαίρεση το προσωπικό μερικής απασχόλησης. 

Αρθρο 5 

Επιλογή προϊσταμένων οργανικών μονάδων 

1. Ως προϊστάμενοι διεύθυνσης ή αντίστοιχου ή εν¬ 
διάμεσου μεταξύ διευθύνσεως και τμήματος επιπέδου 
οργανικών μονάδων επιλέγονται υπάλληλοι με βαθμό 
Α', οι οποίοι έχουν ασκήσει καθήκοντα προϊσταμένου 
τμήματος επί ένα (1) τουλάχιστον έτος. Αν δεν υπάρ¬ 
χουν υποψήφιοι με ένα (1) έτος υπηρεσίας προϊσταμένου 
τμήματος, επιλέγονται υπάλληλοι με βαθμό Α'. 

2. Ως προϊστάμενοι τμήματος, γραφείου, αυτοτελούς 
τμήματος και αυτοτελούς γραφείου ή αντίστοιχου επιπέ¬ 
δου οργανικής μονάδας επιλέγονται υπάλληλοι με βαθμό 
Α'. Αν δεν υπάρχουν ή δεν επαρκούν, επιλέγονται υπάλ¬ 
ληλοι βαθμού Β', οι οποίοι έχουν συμπληρώσει ως ελάχι¬ 
στο χρόνο υπηρεσίας στο βαθμό Β' τέσσερα (4) έτη. 

Άρθρο 6 

Επιλογή προϊσταμένων οργανικών μονάδων 

1. Η επιλογή προϊσταμένων διευθύνσεων, τμημάτων, 
γραφείων, αυτοτελών τμημάτων και αυτοτελών γρα¬ 
φείων καθώς και αντίστοιχου ή ενδιάμεσου επιπέδου 
οργανικών μονάδων γίνεται από το οικείο υπηρεσιακό 
συμβούλιο, όπως προβλέπεται από τις εκάστοτε ισχύου- 
σες διατάξεις (παρ. 3 του άρθρου 6 του ν. 3801/2009). 

2. Κριτήρια για το σχηματισμό της κρίσης των υπαλ¬ 
λήλων με σχέση εργασίας ιδιωτικού δικαίου αορίστου 
χρόνου είναι τα κατά περίπτωση οριζόμενα στο άρθρο 
88 του ν. 3584/2007 (ΦΕΚ Α' 143). 

3. Κατά τα λοιπά εφαρμόζονται αναλόγως οι διατάξεις 
των άρθρων 87, 89 και 100 του ν. 3584/2007. 


Αρθρο 7 

1. Οι ειδικότητες του προσωπικού με σχέση εργασίας 
ιδιωτικού δικαίου αορίστου χρόνου των εκπαιδευτικών 
βαθμιδών ΠΕ, ΤΕ και ΔΕ που κρίνονται για την κατάληψη 
θέσης προϊσταμένου οργανικής μονάδας θα πρέπει να εί¬ 
ναι αντίστοιχες των κατηγοριών, κλάδων και ειδικοτήτων 
του μονίμου προσωπικού, που σύμφωνα με τις οικείες 
οργανικές διατάξεις, οι υπάλληλοί τους κρίνονται για την 
κατάληψη θέσης προϊσταμένου των κατά περίπτωση ορ¬ 
γανικών μονάδων, ανάλογα με το αντικείμενο αυτών. Με 
τους οικείους οργανισμούς, επιτρέπεται να καθορίζονται 
και άλλες ειδικότητες προσωπικού με σχέση εργασίας 
ιδιωτικού δικαίου αορίστου χρόνου από τις οποίες θα 
επιλέγονται προϊστάμενοι των κατά περίπτωση οργα¬ 
νικών μονάδων (παρ. 2 του άρθρου 6 του ν. 3801/2009 
(ΦΕΚ Α' 163), όπως αντικαταστάθηκε με τη παράγραφο 
15 του άρθρου 284 του ν. 3852/2010 (ΦΕΚ Α' 87). 

2. Ως οργανικές μονάδες για την εφαρμογή των δι¬ 
ατάξεων του παρόντος διατάγματος, νοούνται η διεύ¬ 
θυνση, το τμήμα, το γραφείο, το αυτοτελές τμήμα, το 
αυτοτελές γραφείο, καθώς και τυχόν ενδιάμεσα επίπεδα 
διοίκησης, όπως αυτά προβλέπονται από τις οικείες ορ¬ 
γανικές διατάξεις (παρ. 3 του άρθρου 7 του ν. 3801/2009 
(ΦΕΚ Α' 163). 

Άρθρο 8 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 9 Μαρτίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΓΕΩΡΓΙΟΣ ΝΤΟΛΙΟΣ 




ΑΠΟ Τ0 ΕΘΝΙΚΟ ΤΥΠΟΓΡΑΦΕΙΟ 

